钦定古今图书集成/明伦汇编/人事典/第029卷 > 《礼记》 > 《王制》
## 钦定古今图书集成/明伦汇编/人事典/第029卷 > 《礼记》 > 《王制》

凡三王养老皆引年。

〈注〉四海之内，老者众矣，安得人人而养之？待国老、庶老之礼毕，即行“引户校年”之令，而恩赐其老者焉。

又

父之齿随行，兄之齿雁行，朋友不相逾。

〈注〉“父之齿，兄之齿”，谓其人年与父等或与兄等也。“随行”，随其后也。“雁行”，并行而稍后也。“朋友年相若”，则彼此不可相逾越而有先后，言并行而齐也。